section_heading: Životopis
paragraph_text: Glazbu je skladao sam Danijel, stihove za tu uspješnicu napisao je Mario Mihaljević, a aranžman za taj hit radio mu je Mato Došen. LP "Džuli" prodat je u, za tadašnje prilike nevjerojatnom i do danas neponovljivoj tiraži od 800.000 primjeraka. Pjesma je bila i europski hit, ali i pored toga, Danijel nije uspio napraviti međunarodnu karijeru. U SR Njemačkoj je bila došla do 13. mjesta 23. svibnja 1983., a na ljestvici je provela 14 tjedana. Na austrijskoj je ljestvici došla do 2. mjesta 1. lipnja 1983., a ukupno je provela 12 tjedana na ljestvici. U Švicarskoj je došla do 6. mjesta 22. svibnja 1983., a na ljestvici je bila 5. tjedana. U Nizozemskoj je došla do 3. mjesta 21. svibnja 1983., a na ljestvici je provela 9. tjedana. U Norveškoj je došla do 9. mjesta 1983. godine, a na ljestvici je provela 8 tjedana. U Norveškoj je gostovao nekoliko puta, među ostalim i na nacionalnoj televiziji NRK-u, 1984. pred ZOI u Sarajevu, izvevši pjesmu Džuli i novu pjesmu Miss You.